**Se aprobă,**

**Director General**

**Ing. Sorin LUCACI**

**CAIET DE SARCINI**

**SERVICII DE FORMARE ȘI PREGĂTIRE PROFESIONALĂ**

Caietul de sarcini face parte integrantă din documentația pentru atribuirea contractului și constituie ansamblul cerințelor pe baza cărora se elaborează de către fiecare ofertant propunerea tehnică și propunerea financiară.

Caietul de sarcini cuprinde specificații tehnice minime pentru achiziția de servicii de formare si pregătire profesională. Cerințele impuse vor fi considerate ca fiind minimale. În acest sens, orice ofertă prezentată, care conține elemente suplimentare față de cele solicitate prin Caietul de sarcini va fi luată in considerare, dar numai în măsura în care propunerea tehnică presupune asigurarea unui nivel calitativ superior cerințelor minimale din Caietul de sarcini. Ofertele care nu satisfac cerințele caietului de sarcini vor fi declarate neconforme şi vor fi respinse.

***Cod CPV: 80530000-8 Servicii de formare profesională***

1. **AUTORITATEA CONTRACTANTĂ**

Autoritatea contractantă: Administrația Națională "Apele Române" cu sediul in București, strada Edgar Quinet, nr. 6, Sector 1 și sediul temporar în București, strada Ion Câmpineanu, nr. 11, Sector 1.

1. **DESCRIEREA CADRULUI EXISTENT DIN SECTORUL RELEVANT**

Administrația Națională “Apele Române” este o *instituție publică de interes național, cu personalitate juridică, având ca scop cunoașterea, protecția, punerea în valoare și utilizarea durabilă a resurselor de apă, monopol natural de interes strategic pentru securitatea națională, precum și administrarea infrastructurii Sistemului național de gospodărire a apelor.*

Administrația Națională “Apele Române” este persoană juridică română și funcționează pe bază de gestiune și autonomie economică, în coordonarea autorității publice centrale din domeniul apelor.

Administrația Națională “Apele Române” își desfășoară activitatea în conformitate cu dispozițiile legale în vigoare și cu statutul de organizare și funcționare, aprobat prin hotărâre a Guvernului României.

În conformitate cu prevederile Legii nr. 53/2003-CoduI Muncii, *Titlul VI — Formare profesională,* Administrația Națională “Apele Române”, în calitate de autoritate contractantă, organizează procedura de atribuire a contractului de prestări servicii de formare profesională a personalului contractual aflat, la data prezentei, în structura sa organizatorică.

Misiunea Administrației Naționale “Apele Române" (în domeniul formării și perfecționării profesionale) este de a iniția și implementa *programe de formare și perfecționare profesională* care să vizeze *dezvoltarea capitalului uman* din domeniul gospodăririi apelor în corelare cu *scopul, atribuțiile* și *activitățile specifice* reglementate de legislația in vigoare și care să răspundă necesităților în schimbare ale unei societăți bazate pe cunoaștere.

1. **OBIECTUL ȘI SCOPUL CONTRACTULUI**

**Obiectul contractului**

Activitățile de formare și perfecționare profesională sunt adresate resursei umane din cadrul Administrației Naționale “Apele Române”-sediul central, Administrațiilor Bazinele de Apă, institutului Național de Hidrologie și Gospodărire a Apelor, Exploatării Complexe Stânca-Costești. Activitățile de formare și perfecționare profesională sunt fundamentate pe diagnoza nevoilor de formare profesională a angajaților din cadrul Administrației Naționale "Apele Române" evidențiate în Planurile anuale de formare și perfecționare profesională dezvoltate la nivelul Administrației Naționale “Apele Române”- sediul central, Administrațiilor Bazinele de Apă, Institutului Național de Hidrologie și Gospodărire a Apelor, Exploatării Complexe Stânca- Costești.

Obiectul contractului va consta în contractarea serviciilor de formare și perfecționare profesională cu furnizori de formare profesională autorizați conform Ordonanței Guvernului nr. 129/2000 (republicată) și HG 522/2003 pentru aplicarea normelor metodologice de aplicare a prevederilor Ordonanței Guvernului nr. 129/2000.

Scopul atribuirii contractului de servicii de formare profesională adresate personalului din cadrul Administrației Naționale “Apele Române”- sediul central, Administrațiilor Bazinele de Apă, Institutului Național de Hidrologie și Gospodărire a Apelor, Exploatării Complexe Stânca-Costești îl constituie asigurarea, în conformitate cu dispozițiile legale, a cadrului general necesar derulării procesului de îmbunătățire continuă a formării/pregătirii profesionale, de dezvoltare a abilităților și competențelor necesare exercitării optime a funcțiilor specifice și de suport/ auxiliare din cadrul A.N. “Apele Române”.

Activitățile de formare și perfecționare profesională de la nivelul Administrației Naționale “Apele Române" sunt fundamentate de:

* Necesitatea facilitării procesului de învățare pe tot parcursul vieții *(lifelong learning)* a angajaților Administrației Naționale “Apele Române”,
* Necesitatea încorporării oportunităților de validare a învățării anterioare în formarea și perfecționarea profesională a angajaților Administrației Naționale "Apele Române";
* Necesitatea dezvoltării competențelor digitale la nivelul angajaților Administrației Naționale "Apele Române"- Necesitatea facilitării tranziției digitale și dezvoltării competențelor digitale în scopul promovării unei societăți favorabile incluziunii digitale și durabile;
* Necesitatea asigurării continuității activității și dezvoltarea învățării în rândul adulților din *Domeniul prioritar 2. Furnizarea de oportunități de învățare pe tot parcursul vieții și utilizarea lor, Domeniul prioritar 4. Calitate, echitate, incluziune și reușită în învățarea în rândul adulților; Domeniul prioritar 5. Tranziția verde și tranziția digital* (conform Rezoluției Consiliului European privind un nou plan european pentru învățarea adulților 2021-2030);

Activitățile de formare și perfecționare profesională se adresează resursei umane care își desfășoară activitatea profesională în cadrul Administrației Naționale „Apele Române” în următoarele structuri organizatorice:

1. Administrația Națională “Apele Române”-sediul central
2. Administrația Bazinală de Apă Someș-Tisa;
3. Administrația Bazinală de Apă Crișuri;
4. Administrația Bazinală de Apă Mureș
5. Administrația Bazinală de Apă Banat;
6. Administrația Bazinală de Apă Jiu;
7. Administrația Bazinală de Apă Olt;
8. Administrația Bazinală de Apă Argeș-Vedea;
9. Administrația Bazinală de Apă Buzău-lalomița;
10. Administrația Bazinală de Apă Siret;
11. Administrația Bazinală de Apă Prut-Bârlad;
12. Administrația Bazinală de Apă Dobrogea-Litoral;
13. Institutul Național de Hidrologie și Gospodărire a Apelor;
14. Exploatarea Complexă Stânca-Costești.

Formarea profesională a personalului din cadrul Administrației Naționale „Apele Române” reprezintă un proces de instruire de tip formare continuă, de învățare pe tot parcursul vieții *(lifelong learning)* destinat dezvoltării de competențe generale și transversale/cheie și abilități profesionale în scopul îmbunătățirii calității activităților profesionale individuale. Perfecționarea profesională a angajaților Administrației Naționale „Apele Române” presupune instruirea profesională a personalului destinată dezvoltării acelor competențe și atitudini profesionale specifice necesare creșterii calității rezultatelor obținute în exercitarea unor atribuții determinate/punctuale. Activitatea de formare și perfecționare profesională este desfășurată într-un cadru organizat, pe o durată de timp relativ restrânsă, cu grupuri-țintă definite în sens larg, de regula pe bază de autoevaluare, evaluare și recunoaștere a necesității de formare, tratând o tematică unitară, subsecventă unui domeniu de activitate specific.

Principiile aplicabile sistemului de formare și perfecționare profesională a personalului din cadrul Administrației Naționale „Apele Române” sunt: eficiența, eficacitatea, coerența, egalitatea de tratament, gestiunea descentralizată a procesului de formare, liberul acces la servicii de formare, planificarea și transparența, potrivit căruia autoritățile și instituțiile publice au obligația de a pune la dispoziția tuturor celor interesați informațiile de interes public referitoare la formarea și perfecționarea profesională.

Finanțarea programelor de formare și perfecționare profesională pentru angajații din cadrul Administrației Naționale „Apele Române” se va realiza în limita creditelor bugetare existente și aprobate, aferente formării și perfecționării profesionale pentru anul 2024.

1. **Cadrul Legal al Procedurii de Licitație**

Conform prevederilor legislației în vigoare, procedura de licitație descrisă în prezentul caiet de sarcini se desfășoară în strictă conformitate cu Legea nr. 98 din 19 mai 2016 privind achizițiile publice. Această lege stabilește cadrul normativ pentru organizarea și desfășurarea proceselor de achiziție publică în România, asigurând transparența, eficiența și egalitatea de tratament între participanți.

1. Principii Generale

Procedura de licitație va respecta principiile fundamentale ale achizițiilor publice, inclusiv transparența, tratamentul egal și nediscriminatoriu, recunoașterea reciprocă, proporționalitatea și utilizarea eficientă a fondurilor.

1. Etapele Procedurii de Licitație

Procesul de licitație va urma etapele predefinite de Legea nr. 98/2016, începând cu publicarea anunțului de participare și până la atribuirea contractului. Toate ofertele vor fi evaluate obiectiv, în baza criteriilor de atribuire stabilite și comunicate în documentația de licitație.

1. Dreptul la Contestare

Ofertanții au dreptul să conteste procedura de licitație, deciziile comisiei de evaluare sau orice alte aspecte ale procesului care contravin prevederilor legale, în conformitate cu mecanismele de contestare descrise în Legea nr. 98/2016.

1. Obligații ale Participanților

Participanții la licitație sunt obligați să respecte toate cerințele și termenele specificate în documentația de licitație, să își asume responsabilitatea pentru veridicitatea documentelor prezentate și să coopereze în bună credință pe parcursul întregului proces de achiziție.

1. Modificări ale Procedurii

Orice modificări ale procedurii de licitație, ca urmare a evoluțiilor legislative sau a altor circumstanțe relevante, vor fi comunicate în mod transparent tuturor participanților implicați, prin canalele oficiale de comunicare.

1. **Obiective**

Obiectivele specifice activității de formare și perfecționare profesională din cadrul Administrației Naționale „Apele Române” sunt următoarele:

**Lotul 1:** **Furnizarea unor programe de formare și perfecționare profesională** care să contribuie la dezvoltarea competențelor și abilităților profesionale ale personalului din următoarele domenii de activitate:

M1. agent hidrotehnic, tractorist rutierist, coșar, electrician, dulgher, tâmplar, șofer camioane, , macaragiu, automacaragiu, motorist, sudor, lăcătuș mecanic, arhivar;

S1. managementul resurselor de apă (avize autorizații, gestiunea calitativă a resurselor de apă, gestiunea cantitativă a resurselor de apă, analiza și control laborator etc.);

S2. planuri de management și scheme bazinale (planuri de management pentru spațiile hidrografice, scheme directoare ale planurilor de management etc.);

S3. managementul situațiilor de urgență (dispecerat și comunicații radio, reparații și întreținere sisteme de achiziții de date, situații de urgență respectiv inundații, secetă, poluări etc.);

S4. managementul lucrărilor hidrotehnice (regulamente și exploatare coordonată a bazinelor, cadastrul apelor și patrimoniu, exploatare lucrări hidrotehnice, U.C.C. și siguranța lucrărilor hidrotehnice etc.);

S5. managementul investițiilor (achiziții, promovare investiții, promovare proiecte și programe europene etc.);

S6. managementul resurselor naturale de apă în contextul reglementărilor europene pentru dezvoltare durabilă;

S7. managementul financiar (mecanism economic, contabilitate, financiar etc.);

S8. managementul resurselor umane;

S9. comunicare și relații cu presa inclusiv aspecte practice de comunicare în Social Media;

S10. sănătate și securitate în muncă;

S11. sistemului integrat de management;

S12. gestionării ICN/ICE și informațiilor clasificate;

S13. juridic și contencios;

S14. inspecția apelor;

S15. audit public intern;

S16. egalitatea de șanse;

S17. implementarea Regulamentului UE 2016/679;

S18. consiliere de etică și integritate;

S19. IT & C inclusiv întreținere și administrare servere;

S20. management de proiect;

S21. evaluare de competențe profesionale;

S22. evaluarea funcțiilor sensibile și a riscurilor la corupție (implementare și raportare);

S23. audit intern pentru sistemele de management al laboratoarelor (ISO/ IEC 17025);

S24. audit în domeniul calității;

S25. competențe și tranziție digitală.

Durata programelor de formare/perfecționare profesională pentru beneficiarii acestora este de minim 30 ore și maxim 40 de ore.

Oferta tehnică și financiară trebuie să cuprindă 4 cursuri/programe de formare/perfecționare profesională corespondente domeniilor M1, S1-S25 evidențiate mai sus; fiecare program de formare/perfecționare va avea un nr. minim 25 participanți în urmă cărora se vor putea emite certificate de calificare/absolvire emise de Autoritatea Națională pentru Calificări.

Activitățile de formare și perfecționare profesională a angajaților Administrației Naționale „Apele Române” prevăzute se vor desfășura pe durata anului 2024.

**Lotul 2:** **Organizare de workshop – uri** de proiect/de dezvoltare instituțională, evenimente non-formale, cu durata minimă de 30 ore, prin reunirea unui grup restrâns de participanți pentru a lucra împreună la proiecte, strategii, planuri etc., conduse de un trainer, persoana care ajută grupul sa ajungă la scopul dorit, apelând la cunoștințele și experiențele participanților, programate în unu sau doua evenimente, la care vor participa un nr. total de minim 12, max. 60 de salariați A.N.A.R.

Activitățile prevăzute se vor desfășura pe durata a 12 luni de la data semnării contractului.

1. **PROGRAME DE PERFECTIONARE PROFESIONALĂ**

**LOTUL 1** – 350 de cursanți: Program de perfecționare profesională în domeniul M1, S1 - S25 (minim 30 ore – maxim 40 ore);

**LOTUL 2** – 340 de participanți: Workshop-uri de proiect/de dezvoltare instituțională (minim 30 ore – maxim 40 ore).

**Bugetul total alocat acestui contract este de 1.453.000,00** **lei.**

Lotul 1 - 875.000,00 lei

Lotul 2 - 578.000,00 lei

Fiecare program de perfecționare va avea o perioadă de desfășurare de minim 30 ore si maxim 40 de ore și se va realiza prin participarea salariaților în funcție de domeniile de specialitate.

Durata unui program de perfecționare va fi de minim 30 ore și maxim 40 ore, astfel:

Lotul 1 - minim 30 ore și maxim 40 ore (minim 4 zile – maxim 5 zile de cazare în centrele regionale de perfecționare/sediile ABA-urilor/sediile SGA-urilor);

Lotul 2 - minim 30 ore și maxim 40 ore (minim 4 zile – maxim 5 zile de cazare în centrele regionale de perfecționare/sediile ABA-urilor/sediile SGA-urilor);

Fiecare program va avea un număr minim de 25 participanți în cazul Lotului 1 și minim 12 participanți în cazul Lotului 2, maximul de cursanți/participanți dintr-o grupa se va stabili de către Serviciul de Formare Profesionala Integrată (S.F.P.I.) din cadrul A.N.A.R., cu respectarea reglementarilor legale in vigoare la aceea dată.

Locul de desfășurare al programelor/cursurilor de perfecționare profesională, și nr. de cursanți, se vor stabili de către S.F.P.I. din cadrul A.N.A.R., și se va comunica furnizorului de instruire contractat cu cel puțin cinci zile înainte de data programată a cursurilor.

Sesiunile de pregătire profesională vor cuprinde obligatoriu tematicile menționate în programele de pregătire la cerere suporturile de curs vor fi puși la dispoziție autorității contractante înainte de începerea sesiunii.

Programele de pregătire se vor întocmi de către ofertantul câștigător și vor fi avizate de către conducerea A.N.A.R.

Materialele de lucru vor fi elaborate în așa fel încât să permită interacțiunea între participanți și să fie instrumente practice de lucru.

Livrarea programului se va realiza în acord cu oferta pe care ofertantul câștigător a înaintat-o către Achizitor.

Informațiile din materialele programului/cursurilor trebuie să fie accesibile (se utilizează un limbaj specializat, termenii tehnici sunt explicați, se oferă exemple, există elemente de marcare și de sumarizare a conținutului de reținut) și adaptate profilurilor ocupaționale ale participanților.

În acest sens, beneficiarul va furniza informații cu privire la participanți (funcții/ departamente/domenii de activitate curentă), odată cu transmiterea comenzii pentru organizarea programului, astfel încât acesta să poată răspunde cât mai bine nevoilor participanților.

1. **ASPECTE ORGANIZATORICE**

Programele de perfecționare profesională se vor desfășura la Centrele Regionale de Formare Profesionala, la A.N. „Apele Române”. - sediul central și la sediile ABA-urilor și SGA-urilor sau online.

Centrele regionale de formare profesionale (operaționale) deținute de Administrația Naționale „Apele Române” sunt situate în următoarele locații:

1. Centrul Regional de Formare Profesională Voina - comuna Lerești, strada Drumul Județean 734, Locuința 110;
2. Centrul Regional de Formare Profesională Felix - sat Cordău, comuna Sânmartin, județ Bihor, nr. 322T;
3. Centrul Regional de Formare Profesională Colibița - Comuna Bistrița Bârgăului, sat Colibița, nr. 621, județ Bistrița Năsăud;
4. Centrul Regional de Formare Profesională Tudor Vladimirescu - str. Tudor Vladimirescu F.N., localitate Tudor Vladimirescu, județul Tulcea.

Precizam faptul că programele de formare/perfecționare profesională se vor derula în toate locațiile menționate mai sus.

Pe parcursul unei zile de perfecționare profesională, activitățile se vor realiza (ca recomandare) în intervalul orar 800 și 1800, cu minim 30 de minute pentru pauza de prânz și două pauze de cafea de minim 15 minute.

Prestatorul de servicii trebuie să furnizeze întregul suport necesar pentru activitățile corespunzătoare organizării programelor de formare profesionala, testare si certificare și anume:

* Servicii de formare profesionala, testare și certificare;
* Hrana pentru cursanți (servicii catering incluzând cele 3 mese/zi);
* Logistica necesară organizării programelor de formare profesională.

Prestatorul va asigura echipamentele necesare pentru susținerea activităților de instruire (laptop, videoproiector, boxe, etc., în funcție de tipul și formatul programului).

Prețul pachetului de servicii de formare profesională / participant, trebuie să includă toate cheltuielile aferente, și anume:

* Costuri pentru organizarea și susținerea activităților aferente programului;
* Mapa participantului;
* Suportul de curs;
* Cheltuieli cu lectorii, evaluatorii etc;
* Materiale consumabile pentru teorie și, după caz, pentru practică;
* Taxe pentru eliberarea certificatelor de calificare profesională;

Având în vedere faptul că centrele de formare si pregătire, sunt situate în zone izolate, greu accesibile din cauza condițiilor meteorologice, ofertanții se obligă să asigure și serviciul de catering pentru participanții la program.

Prestatorul va asigura cursanților, prin servicii de catering, două coffee-breakuri și trei mese pe zi (micul dejun, dejunul și cina).

Furnizorul se va adapta modificărilor intervenite la graficul inițial de desfășurare a programului.

Modificările vor putea viza perioada sau locația şi vor fi comunicate, prin posta, e-mail sau fax, cu cel puțin 3 zile lucrătoare înainte de data începerii programului de pregătire profesională.

Cerințele specificate sunt aplicabile pentru ambele categorii: atât pentru Lotul 1, cât și pentru Lotul 2.

1. **CONTRACTUL DE PRESTĂRI SERVICII**

Furnizorul câștigător va încheia un contract de prestări servicii cu Administrația Națională „Apele Române” pentru fiecare Lot individual.

1. **CERTIFICAREA PARTICIPĂRII**

Procedurile de evaluare finală ale cursurilor/ programelor de formare/ perfecționare profesională se vor organiza imediat după finalizarea acestora.

Programele de formare/perfecționare profesională se vor finaliza cu obținerea de către participanți, după caz:

* a certificatelor de participare emise de către furnizor și valide doar în cadrul Administrației Naționale „Apele Române”;
* a certificatelor de calificare/absolvire emise de Autoritatea Națională pentru Calificări;

Documentele de finalizare a cursurilor/programelor de formare/perfecționare profesională vor fi înmânate Achizitorului pe baza de proces verbal în cel mult 10 zile lucrătoare de la derularea procedurii de evaluare sau de la emiterea lor de către Autoritatea Națională pentru Calificări.

1. **MODALITĂȚI DE PLATĂ**

Prestatorul va transmite Serviciului de Formare Profesională Integrată, Centrul de Formare și Pregătire Profesională din cadrul A.N.A.R.:

* listele de prezență ale angajaților ANAR la programul de formare/perfecționare profesională, în original;
* raportul programului de formare/perfecționare profesională.

Listele de prezență vor cuprinde obligatoriu următoarele in format:

* Perioada de derulare a programului de formare/perfecționare profesională;
* Locația de derulare a programului de formare/perfecționare profesională;
* Titlul programului de formare/perfecționare profesională;
* Numele și prenumele participanților, funcția, date de contact, semnătura;

În facturile originale, transmise de furnizor și înregistrate în aplicația EFactura, se vor regăsi costurile pentru serviciile aferente programului.

Prestatorul va elabora un raport în care va detalia modul în care s-a desfășurat activitatea de formare/perfecționare profesională prevăzută. Raportul programului de formare/perfecționare profesională trebuie să descrie întreg procesul de implementare a activității și va înlesni evaluarea rezultatelor obținute, în termeni calitativi și cantitativi. Raportul trebuie să cuprindă cel puțin următoarele aspecte:

* Scurtă descriere a activității realizate;
* Evaluarea modului de derulare a activități specifice;
* Menționarea dificultăților și a constrângerilor întâmpinate;
* Concluzii și recomandări pentru acțiuni viitoare cu scopul asigurării sustenabilității activităților.

Toate rapoartele vor fi redactate în limba română și se vor prezenta 2 exemplare (pentru Beneficiar) și 1 exemplar pentru Prestator (în cazul în care acesta dorește un exemplar original).

Plata serviciilor se efectuează după prestarea lor, în termen de 30 de zile de la data înregistrării facturii în condițiile prezenței obligatorii a listei de prezentă și a raportului de activitate aferent programului de formare/perfecționare profesională.

1. **CERINȚE ȘI INFORMAȚII PRIVIND PREZENTAREA OFERTEI TEHNICE**

Ofertantul va prezenta în cadrul propunerii tehnice metodologia de prestare a serviciilor astfel încât să răspundă la toate cerințele prezentului caiet de sarcini.

1. Descrierea detaliată a etapelor de derulare, propuse de ofertant, pentru realizarea activităților, în vederea îndeplinirii contractului, precum și rezultatele și documentele ce trebuie prezentate.
2. Descrierea facilităților suport (resurse tehnice, logistice, administrative, etc) pe care ofertantul le pune la dispoziție, în scopul realizării activităților propuse.
3. Metodologia de desfășurare a cursurilor:

* Prezentarea strategiilor alese pentru susținerea cursurilor/programelor de formare/perfecționare profesională și motivarea alegerii acestora;
* Prezentarea metodelor utilizate în procesul de susținere a cursurilor și justificarea alegerii acestora;

1. Prezentarea a cel puțin 5 conținuturi pentru două dintre domeniile specifice (M1, S1- S25) pentru Lotul 1;
2. Prezentarea modalităților de evaluare;
3. Prezentarea a minim 10 experți sau a formatorilor (prezentarea consta în CV și documentele ce atestă calificarea acestora certificări, diplome etc.) – pentru Lotul 1;
4. Prezentarea certificărilor și a documentelor care sunt cerute în criteriile de calificare a contractantului.
5. Administrația Națională „Apele Române” dorește continuitatea derulării programelor de formare/perfecționare profesională, având în vedere situațiile neprevăzute (ex: situația pandemică din anii anteriori). Prestatorul va face dovada că deține echipamente necesare desfășurării în sistem on-line a programelor de formare profesională. Echipamentul va avea în componență cel puțin următoarele elemente:

* Codec pentru videoconferință HD;
* Switcher Video cu suport pentru minim 2 camere video simultan;
* Cameră video full HD cu unghi mare de vizualizare;
* Microfon de masă omnidirecțional cu acoperire 360°;
* Cabluri pentru conexiuni audio-video
* Platformă de videoconferință care să permită desfășurarea a minim 2 sesiuni simultan.

1. Prestatorul, în desfășurarea activității sale, este obligat să respecte legislația specifică privind securitatea muncii. Informații detaliate privind reglementările care sunt în vigoare la nivel național și se referă la condițiile de muncă și protecția muncii, securității și sănătății în muncă se pot obține de la Inspecția Muncii sau de pe site: htto://www.inspectmun.ro/Legislatie/Ieqislatie.html
2. **OFERTA FINANCIARĂ**

Oferta financiară va fi elaborată ținând cont de următoarele:

Serviciile de formare profesională finalizate prin certificate de calificare sau de absolvire cu recunoaștere națională nu sunt purtătoare de T.V.A. Astfel, prețul unitar va fi exprimat în Iei fără T.V.A.

Pentru programele de formare profesională finalizate cu certificate de participare cu recunoaștere internă, prețul unitar va fi exprimat în lei fără T.V.A. la care se va adăuga taxa pe valoarea adăugată.

Furnizorul își va asuma un tarif unitar maxim, ținând cont de cele specificate mai sus, exprimat în Iei, care va fi practicat în relația cu autoritatea contractantă, pe parcursul derulării contractului. Tariful maxim nu va putea fi depășit în nicio situație, pe toată durata contractului de prestări servicii. Prețul serviciilor va fi exprimat în lei pe participant.

1. **CRITERII DE CALIFICARE**

Următoarele elemente sunt necesare pentru îndeplinirea condițiilor minime de calificare:

a) Prestatorul trebuie să aibă prevăzut în statut sau, după caz, în actul de înființare/constitutiv, activități de formare profesională;

b) Prestatorul trebuie sa dovedească prin documente financiar contabile realizarea unei cifre de afaceri în ultimii 3 ani fiscali de minim dublu valorii contractului pentru Lotul 1, minim dublu valorii contractului pentru Lotul 2 (media celor 3 ani).

c) Pentru realizarea proiectului (Lotul 1) este necesar ca ofertantul să dispună de minim 10 (zece) formatori specializați pe domeniile mai sus menționate M1,S1-S25 (dovada se poate face si prin declarație de disponibilitate)

c1) Pentru realizarea contractului (Lotul 2) este necesar ca ofertantul să dispună de minim 4 (patru) formatori specializați pe domeniile menţionate în *Capitolul V. Obiective -* M1, S1-S25 și un manager de proiect cu experiență în domeniul formării profesionale.

Workshop-urile pot fi de proiect, tematice (de pildă, în tematica gospodăririi apelor) și de dezvoltare instituțională. Experiența formatorilor și a managerului de proiect se va demostra prin prezentarea certificatelor ANC și CV-uri.

d) Pentru realizarea proiectului este necesar ca ofertantul să fie furnizor autorizat ANC pentru cel puțin patru calificări din domeniile (M1,S1-S25) – Lotul 1.

e) Formatorii activităților de formare/perfecționare profesională trebuie să îndeplinească următoarele cerințe minime:

* Absolvent al unei instituții de învățământ superior acreditată sau recunoscută de Statul Român;
* Posesor al Certificatului/diplomei de formator acreditat ANC;
* Experiență de specialitate într-unul din domeniile M1, S1-S25 de cel puțin 3 ani;
* Experiență in calitate de formator într-unul din domeniile S1-S25 de minim 2 sesiuni de formare.

f) Alte cerințele minime obligatorii pe care trebuie să le îndeplinească formatorii propuși de către ofertant, în vederea realizării serviciilor descrise în caietul de sarcini, sunt următoarele:

**Pentru Lotul 1**

|  |  |
| --- | --- |
| * 1. Rol expert: Formator in domeniul **construcțiilor hidrotehnice** (pentru ocupațiile ce presupun un nivel de **studii superioare**) | |
| Calificare educațională și/sau profesională | cerință minimă – studii universitare finalizate cu diplomă de licență, diploma de inginer/ subinginer, nivelul 5 valabil anterior momentului intrării în vigoare a Cadrului National al Calificărilor/Cadrul European al Calificărilor (2013) și nivelul 6 de calificare după momentul intrării în vigoare a Cadrului National al Calificărilor (2013) prin raportare la reglementarea profesiei în cauză, în disciplina relevanta: inginerie in construcții hidrotehnice, inginerie hidraulica. |
| Experiența profesională generală | cerință minimă – preferabil 5 ani experiență in profilul/domeniul cursului, dar nu mai puțin de 3 ani. |
| Experiența profesională specifică | cerință minimă – experiență în minim 1 contract, prin participarea la cel puțin 1 (un) contract similar (formare și pregătire profesională) |

|  |  |
| --- | --- |
| * 1. Rol expert: Formator pentru **ocupația de mașinist la mașini pentru terasamente** | |
| Calificare educațională și/sau profesională | cerință minimă – studii universitare finalizate cu diplomă de licență, diploma de inginer/ subinginer mecanic, inginer/ subinginer CF, drumuri si poduri, inginer/ subinginer utilaj tehnologic pentru construcții, inginer/ subinginer construcții, nivelul 5 valabil anterior momentului intrării în vigoare a Cadrului National al Calificărilor/Cadrul European al Calificărilor (2013) și nivelul 6 de calificare după momentul intrării în vigoare a Cadrului National al Calificărilor (2013) prin raportare la reglementarea profesiei în cauză, în disciplina relevanta: inginerie în construcții, CF, drumuri și poduri, utilaj tehnologic pentru construcții și mecanică. |
| Experiența profesională generală | cerință minimă – preferabil 5 ani experiență in profilul/domeniul cursului, dar nu mai puțin de 3 ani. |
| Experiența profesională specifică | cerință minimă – experiență în minim 1 contract, prin participarea la cel puțin 1 (un) contract similar (formare si pregătire profesională) |

|  |  |
| --- | --- |
| 1.3 Rol expert: Formator în domeniul **resurselor umane** (pentru ocupațiile ce presupun un nivel de **studii superioare**) | |
| Calificare educațională și/sau profesională | cerință minimă – studii universitare finalizate cu diplomă de licență, nivelul 5 valabil anterior momentului intrării în vigoare a Cadrului National al Calificărilor/Cadrul European al Calificărilor (2013) și nivelul 6 de calificare după momentul intrării în vigoare a Cadrului National al Calificărilor (2013) inclusiv calificare în domeniile: Resurse umane, Managementul resurselor umane. |
| Experiența profesională generală | cerință minimă – preferabil 5 ani experiență în profilul/domeniul cursului, dar nu mai puțin de 3 ani. |
| Experiența profesională specifică | cerință minimă – experiență în minim 1 contract, prin participarea la cel puțin 1 (un) contract similar (formare si pregătire profesională) |

|  |  |
| --- | --- |
| 1.4 Rol expert: Formator în domeniul **achizițiilor publice** (pentru ocupațiile ce presupun un nivel de **studii superioare**) | |
| Calificare educațională și/sau profesională | cerință minimă – studii universitare finalizate cu diplomă de licență în domeniile economic, juridic, management,, nivelul 5 valabil anterior momentului intrării în vigoare a Cadrului National al Calificărilor/Cadrul European al Calificărilor (2013) și nivelul 6 de calificare după momentul intrării în vigoare a Cadrului National al Calificărilor (2013). |
| Experiența profesională generală | cerință minimă – preferabil 5 ani experiență in profilul/domeniul cursului, dar nu mai puțin de 3 ani. |
| Experiența profesională specifică | cerință minimă – experiență în minim 1 contract, prin participarea la cel puțin 1 (un) contract similar (formare si pregătire profesională) |

|  |  |
| --- | --- |
| 1.5 Rol expert: Formator în domeniul **economic** (pentru ocupațiile ce presupun un nivel de **studii superioare**) | |
| Calificare educațională și/sau profesională | cerință minimă – studii universitare finalizate cu diplomă de licență, specializarea economist, nivelul 5 valabil anterior momentului intrării în vigoare a Cadrului National al Calificărilor/Cadrul European al Calificărilor (2013) și nivelul 6 de calificare după momentul intrării în vigoare a Cadrului Național al Calificărilor (2013). Certificat de competenta lingvistică – Limba Engleză |
| Abilitați | abilitatea de a lucra în echipă, de a utiliza în activitatea profesionala software-uri și orice alt tip de instrumente necesare pentru desfășurarea activității, abilități organizaționale/manageriale, digitale, de comunicare și psihosociale, lingvistice etc. |
| Experiența profesională generală | cerință minimă – preferabil 5 ani experiență in profilul/domeniul cursului, dar nu mai puțin de 3 ani. |
| Experiența profesională specifică | cerință minimă – experiență în minim 1 contract, prin participarea la cel puțin 1 (un) contract similar (formare si pregătire profesională) |

|  |  |
| --- | --- |
| 1.6 Rol expert: Formator în domeniul **gospodăririi apelor** (pentru ocupațiile ce presupun un nivel de **studii superioare**) | |
| Calificare educațională și/sau profesională | cerință minimă – studii universitare finalizate cu diplomă de licență, diploma de inginer/ subinginer, nivelul 5 valabil anterior momentului intrării în vigoare a Cadrului National al Calificărilor/Cadrul European al Calificărilor (2013) și nivelul 6 de calificare după momentul intrării în vigoare a Cadrului National al Calificărilor (2013 ) prin raportare la reglementarea profesiei în cauză, în disciplina relevanta: inginerie in construcții hidrotehnice, ingineria mediului, inginerie hidraulica, hidrologie. |
| Experiența profesională generală | cerință minimă – preferabil 5 ani experiență in profilul/domeniul cursului, dar nu mai puțin de 3 ani. |
| Experiența profesională specifică | cerință minimă – experiență în minim 1 contract, prin participarea la cel puțin 1 (un) contract similar (formare si pregătire profesională) |

|  |  |
| --- | --- |
| 1.7 Rol expert: Formator în domeniul **Audit** (pentru ocupațiile ce presupun un nivel de **studii superioare**) | |
| Calificare educațională și/sau profesională | cerință minimă: - studii universitare finalizate cu diplomă de licență, nivelul 5 valabil anterior momentului intrării în vigoare a Cadrului National al Calificărilor/Cadrul European al Calificărilor (2013) și nivelul 6 de calificare după momentul intrării în vigoare a Cadrului National al Calificărilor (2013) prin raportare la reglementarea profesiei în cauză, în disciplina relevantă;  - certificat de specializare Formator – COR 242401, recunoscut de MMPS și ME, certificat CRMA. |
| Experiența profesională generală | cerință minimă – preferabil 5 ani experiență in profilul/domeniul cursului, dar nu mai puțin de 3 ani. |
| Experiența profesională specifică | cerință minimă – experiență în minim 1 contract, prin participarea la cel puțin 1 (un) contract similar (formare si pregătire profesională). |

**Pentru Lotul 2:**

|  |  |
| --- | --- |
| 2.0 Rol expert: **TRAINER pentru domeniul financiar - economic** | |
| Calificare educațională și/sau profesională | cerință minimă: - studii universitare finalizate cu diplomă de licență, nivelul 5 valabil anterior momentului intrării în vigoare a Cadrului National al Calificărilor/Cadrul European al Calificărilor (2013) și nivelul 6 de calificare după momentul intrării în vigoare a Cadrului National al Calificărilor (2013) prin raportare la reglementarea profesiei în cauză, în disciplina relevantă;  - certificat de specializare Formator – COR 242401, recunoscut de MMPS si ME;  - certificat Controlor Financiar cod COR 121121, recunoscut de MMPS și ME |
| Experiența profesională generală | cerință minimă – preferabil 5 ani experiență în profilul/domeniul cursului, dar nu mai puțin de 3 ani. |
| Experiența profesională specifică | cerință minimă – experiență în minim 1 contract, prin participarea la cel puțin 1 (un) contract similar (formare si pregătire profesională).  Experiență în calitate de formator de minim 2 ani |

|  |  |
| --- | --- |
| 2.1 Rol expert: **TRAINER pentru domeniul audit intern** | |
| Calificare educațională și/sau profesională | cerință minimă: - studii universitare finalizate cu diplomă de licență, nivelul 5 valabil anterior momentului intrării în vigoare a Cadrului National al Calificărilor/Cadrul European al Calificărilor (2013) și nivelul 6 de calificare după momentul intrării în vigoare a Cadrului National al Calificărilor (2013) prin raportare la reglementarea profesiei în cauză, în disciplina relevantă;  - certificat de specializare Formator – COR 242401, recunoscut de MMPS și ME;  - certificat Auditor Intern cod COR 241105, recunoscut de MMPS și ME |
| Experiența profesională generală | cerință minimă – preferabil 5 ani experiență in profilul/domeniul cursului, dar nu mai puțin de 3 ani. |
| Experiența profesională specifică | cerință minimă – experiență în minim 1 contract, prin participarea la cel puțin 1 (un) contract similar (formare si pregătire profesională).  Experiență în calitate de formator de minim 2 ani |

|  |  |
| --- | --- |
| 2.2 Rol expert: **TRAINER pentru domeniul achizițiilor publice** | |
| Calificare educațională și/sau profesională | cerință minimă: - studii universitare finalizate cu diplomă de licență, nivelul 5 valabil anterior momentului intrării în vigoare a Cadrului National al Calificărilor/Cadrul European al Calificărilor (2013) și nivelul 6 de calificare după momentul intrării în vigoare a Cadrului National al Calificărilor (2013) prin raportare la reglementarea profesiei în cauză, în disciplina relevantă;  - certificat de specializare Formator – COR 242401, recunoscut de MMPS și ME;  - certificat Expert Achizitii Publice Cod COR 214946, recunoscut de MMPS și ME. |
| Experiența profesională generală | cerință minimă – preferabil 5 ani experiență in profilul/domeniul cursului, dar nu mai puțin de 3 ani. |
| Experiența profesională specifică | cerință minimă – experiență în minim 1 contract, prin participarea la cel puțin 1 (un) contract similar (formare si pregătire profesională).  Experiență în calitate de formator de minim 2 ani |

|  |  |
| --- | --- |
| 2.3 Rol expert: **TRAINER pentru domeniul gestionarea sistemului de management al riscului** | |
| Calificare educațională și/sau profesională | cerință minimă: - studii universitare finalizate cu diplomă de licență, nivelul 5 valabil anterior momentului intrării în vigoare a Cadrului National al Calificărilor/Cadrul European al Calificărilor (2013) și nivelul 6 de calificare după momentul intrării în vigoare a Cadrului National al Calificărilor (2013) prin raportare la reglementarea profesiei în cauză, în disciplina relevantă;  - certificat de specializare Formator – COR 242401, recunoscut de MMPS și ME;  - certificat Manager al Sistemului de Management al Riscului cod COR 325708, recunoscut de MMPS și ME |
| Experiența profesională generală | cerință minimă – preferabil 5 ani experiență in profilul/domeniul cursului, dar nu mai puțin de 3 ani. |
| Experiența profesională specifică | cerință minimă – experiență în minim 1 contract, prin participarea la cel puțin 1 (un) contract similar (formare si pregătire profesională).  Experiență în calitate de formator de minim 2 ani |

|  |  |
| --- | --- |
| 2.4 Rol expert: **MANAGER DE PROIECT** | |
| Calificare educațională și/sau profesională | cerință minimă: - studii universitare finalizate cu diplomă de licență, nivelul 5 valabil anterior momentului intrării în vigoare a Cadrului National al Calificărilor/Cadrul European al Calificărilor (2013) și nivelul 6 de calificare după momentul intrării în vigoare a Cadrului Național al Calificărilor (2013) prin raportare la reglementarea profesiei în cauză, în disciplina relevantă;  - certificat de specializare Formator – COR 242401, recunoscut de MMPS și ME;  - certificat Manager Proiect cod COR 242101, recunoscut de MMPS și ME,  - certificat Evaluator Proiecte cod COR 241263, recunoscut de MMPS și ME. |
| Experiența profesională generală | cerință minimă – preferabil 10 ani experiență în domeniul formării profesionale, dar nu mai puțin de 5 ani. |
| Experiența profesională specifică | cerință minimă – experiență în minim 1 contract, prin participarea la cel puțin 1 (un) contract similar (formare si pregătire profesională). |

1. **Evaluarea propunerii tehnice:**

Pentru evaluarea propunerii tehnice, ponderea totală este împărțită folosind raportul calitate preț între experiența formatorilor (40%) și preț (60%).

Scorul pentru experiența formatorilor (calitativ) se bazează pe calificările, experiența relevantă, evaluându-se prin detalii precum numărul de ani de experiență, specializările și proiecte similare.

Prețul se evaluează comparând ofertele, cea mai scăzută ofertă primită cel mai mare scor. Formula generală de calcul este: Scorul Total = (Scor Experiența Formatorilor x 0.4) + (Scor Preț x 0.6), unde fiecare componentă primește un scor proporțional cu valoarea oferită față de celelalte oferte.

Se acordă punctajul final atunci când: exemplu pentru 10 formatori, putem considera evaluarea experienței fiecărui formator separat, fiecare fiind notat de la 1 la 10 în funcție de relevanța experienței. Dacă scorurile individuale sunt, de exemplu, 9, 8, 8, 9, 7, 8, 10, 6, 8 și 9, suma acestor scoruri este 82. Scorul total pentru experiența formatorilor va fi (82/100)\*40, presupunând că 100 este scorul maxim posibil (10 puncte per formator x 10 formatori), iar 40% este ponderea acestui criteriu în formula de calcul a punctajului final.

Metoda de calcul pentru punctajul prețului este 60 (semnificând 60%) împărțit la numărul de oferte. Exemplu 60/3(3 oferte)=20. Oferta cu prețul cel mai mic primește 60 de puncte, oferta cu prețul intermediar primește 40 de puncte și oferta cu prețul cel mai mare primește 20 de puncte.

Punctajul final = punctaj experiență + punctaj preț

1. **PRECIZĂRI FINALE**

Neîndeplinirea integrală a cerințelor din prezentul caiet de sarcini conduce la declararea ofertei ca neconformă și respingerea acesteia.

Autoritatea contractantă va încheia un contract de prestări servicii cu ofertantul a cărui ofertă va fi declarată câștigătoare.

**Șef serviciu FPI**

**Alice-Claudia TODAȘCĂ**